**2019. gada 22. martā LR Tieslietu ministrijā**

**tika noorganizēta starptautiska konference**

**„Apzinātie PSRS okupācijas REŽĪMA nodarītie zaudējumi”**

**Konferences mērķis**

Lai apgāztu šodienas Krievijas joprojām plaši izplatītos melīgos apgalvojumus par lielajām PSRS investīcijām Baltijas republikās, uz pašas PSRS finanšu dokumentu pamata darīt zināmu plašai starptautiskai sabiedrībai faktus par katrai Baltijas valstij nodarītajiem apjomīgajiem finansiālajiem un demogrāfiskajiem zaudējumiem, ko izraisījis PSRS totalitārais okupācijas režīms.

**Konferences uzdevums**

Uz zinātniski pamatotas metodoloģijas pamata sniegt pārskatāmu informāciju par pētījumos konstatētajiem faktiem, kas atklājās Latvijas, Lietuvas un Igaunijas arhīvos atrodamajos PSRS laika oriģinālajos dokumentos. Kopumā pierādīt, ka visas trīs Baltijas republikas:

* visā okupācijas periodā no sava budžeta 20-40 % apmērā ir dotējušas PSRS budžetu, atpakaļ saņemot tikai nelielu daļu no šī finansējuma;
* no republikās atlikušās budžeta daļas vairāk nekā puse līdzekļu tika izlietota PSRS armijas, represīvo institūciju un militāri rūpnieciskā kompleksa finansēšanai;
* visu okupācijas laiku notika Baltijas republiku kolonizācija un nežēlīgas represijas pret šo republiku iedzīvotājiem.

Tādēļ konferences otrais uzdevums ir noskaidrot, kāda atbildība uz starptautisko tiesību normu pamata jānes šo zaudējumu nodarītājai valstij.

**Konferences organizatori**

**1. Ministru kabineta Komisija** PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai (turpmāk – Komisija).

**2. Latvijas Republikas Tieslietu ministrija**

Ministrija saskaņā ar Ministru kabineta 2006. gada 30. maija noteikumu Nr. 446 14. un 15. punktu veic sekretariāta funkcijas un nodrošina Komisijas darbību.

**3. Latvijas Okupācijas izpētes biedrība (LOIB)**

Kopš 2013. gada biedrība darbojas kā Tieslietu ministrijas sadarbības partnere jautājumos, kas saistīti ar Komisijas pētniecības darba organizēšanu. Šogad apritēs 10 gadi, kopš biedrība saskaņā ar statūtiem darbojas Latvijas okupāciju izpētes jomā. Biedrība savā darbības laikā ir noorganizējusi 7 starptautiska mēroga konferences, ~ 30 izglītojošus seminārus, izdevusi 8 grāmatas, plašsaziņas līdzekļiem sniegusi daudzas intervijas, kā stratēģiskais partneris un padomnieks aktīvi atbalstījusi Komisijas darbu. Vairāk: [www.loib.lv](http://www.loib.lv)

**Starptautiskā konference**

**APZINĀTIE PSRS OKUPĀCIJAS RADĪTIE ZAUDĒJUMI BALTIJĀ**

**2019. gada 22. marts**

**Rīga, Tieslietu ministrijas Sarkanā zāle**

**P R O G R A M M A**

|  |  |  |  |
| --- | --- | --- | --- |
| 9.30 | Dalībnieku reģistrācija | | |
| **1. Politiskais aspekts**  Moderators: Edmunds Stankevičs, Komisijas[[1]](#footnote-2) priekšsēdētājs | | | |
| 10.00 | Atklāšanas uzruna | Jānis Bordāns  Latvijas Republikas tieslietu ministrs | |
| 10.10 | Atklāšanas uzruna | Elvins Jankēvičus  Lietuvas Republikas tieslietu ministrs | |
| 10.20 | Atklāšanas uzruna | Urmass Reinsalu  Igaunijas Republikas tieslietu ministrs | |
| 10.30 | Eiropas Savienības vēstures politika | Sandra Kalniete, Eiropas Parlamenta deputāte | |
| **2. Apzinātie PSRS okupācijas radītie zaudējumi**  Moderators: Rolands Artūrs Bebris, LOIB[[2]](#footnote-3) valdes priekšsēdētājas vietnieks | | | |
| 11.20 | Padomju okupācijas režīms Latvijā: Finanšu politika un tās rezultāti | | Gatis Krūmiņš*, Latvija* |
| 11.40 | PSRS finanšu politika Lietuvā okupācijas laikā 1946-1990 | | Vida Komičiene, *Lietuva* |
| 12.05 | PSRS radītie zaudējumiIgaunijas Republikai | | Tomass Hīo, *Igaunija* |
| 12.25 | Baltijas valstīm radītie demogrāfiskie zaudējumi | | Ilmārs Mežs, *Latvija* |
| 12.40 | PSRS okupācijas nodarītais kaitējums Lietuvai | | Birute Burauskaite, *Lietuva* |
| 12.50 | Polija kā PSRS kolonija | | Dariušs Roguts, *Polija* |
| 13.10 | Jautājumi un atbildes | |  |
| **3. Tiesiskais aspekts**  Moderators: Inguss Kalniņš, Satversmes tiesas priekšsēdētājas padomnieks | | | |
| 14.00 | **Padomju okupācijas zaudējumu kompensācijas pieprasīšanas juridiskais pamats** | | Daiņus Žaļims, *Lietuva* |
| 14.20 | Tiesiskās iespējas iesniegt prasību PSRS okupācijas Baltijas valstīm nodarīto zaudējumu atlīdzināšanai: problēmas, prasību lietas, risinājumi | | Silvija Gerviene, *Lietuva* |
| 14.40 | Latvijas kompensācijas prasības juridiskās sastāvdaļas | | Ieva Miļūna, *Latvija* |
| 15.00 | Valstiskās nepārtrauktības doktrīna | | Tālavs Jundzis, *Latvija* |
| 15.20 | Jautājumi un atbildes | |  |
| **4. Noslēgums** | | | |
| 15.30 | Konferences noslēguma apkopojums | | Ineta Ziemele, *Latvija* |

Konferences valoda – angļu/latviešu/angļu.

Konferences tiešraides ieraksts: [**https://www.youtube.com/watch?v=rRcoSkdbwk0&feature=youtu.be**](https://www.youtube.com/watch?v=rRcoSkdbwk0&feature=youtu.be)

1. Komisija PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai (izveidota ar Ministru kabineta 2013. gada 7. novembra rīkojumu Nr.537); [↑](#footnote-ref-2)
2. Latvijas Okupācijas izpētes biedrība; [↑](#footnote-ref-3)